./data/phi1014/phi003/phi1014.phi003.perseus-lat1.xml
Seneca the Elder
DIVISIO  Hanc suasoriam sic diuisit FVSCVS utdiceret, etiamsi aliter nauigare non possent, nonesse faciendum, et sic tractauit ut negaret faciendum,quia homicidium esset, quia parricidium, quia plusinpenderetur quam peteretur: peti Helenam, inpendiIphigeniam; uindicari adulterium, committiparricidium  Deinde dixit, etiamsi non immolasset,nauigaturum; illam enim moram naturae, maris etuentorum, deorum uoluntatem ab hominibus nonintellegi  Hoc CESTIVS diligenter diuisit: dixit enimdeos rebus humanis non interponere arbitrium suum;ut interponant, uoluntatem eorum ab homine nonintellegi; ut intellegatur, non posse fata reuocari si non sint fata, nesciri futura; si sint, non possemutari